મોટા ભાગના પરિવારોમાં પૈસાની તંગીને કારણે ચડભડ થતી રહેતી હોય છે. ચડભડ થાય ત્યાં સુધી તો કોઈ વાંધો નથી હોતો પણ જ્યારે ઝઘડો રોજનો થઈ જાય ત્યારે સાચે જ તે ચિંતાનો વિષય બની શકે છે. પતિ-પત્ની વચ્ચેની તકરારની અસર તેમના પ્રેમ ઉપર પણ પડે છે. એકમેક પ્રત્યે જો પ્રેમ ન હોય, હંમેશાં માનસિક તાણ રહેતી હોય તો તેની અસર સ્વાસ્થ્ય અને કામ ઉપર પડતી હોય છે. આજે આ મોંઘવારીના જમાનામાં આર્થિક તંગીનો સામનો તો ઘણા પરિવારોને કરવો પડતો હોય છે પણ તેમાંના ઘણાં કુટુંબો આંતરિક સૂઝબૂઝને કારણે પરિસ્થિતિ સંભાળી લે છે જ્યારે ઘણાં કુટુંબો તૂટી જાય છે.લીના અને મનોજનો દાખલો લઈએ. તેમનાં લગ્નને દસ વર્ષ થઈ ગયાં છે.